|  |
| --- |
| DATGANIAD YSGRIFENEDIGGANLYWODRAETH CYMRU |

|  |  |
| --- | --- |
| **TEITL** | **Ymgynghori ar gymorth trethi annomestig ar gyfer ynni adnewyddadwy yng Nghymru** |
| **DYDDIAD** | **23 Mai 2023** |
| **GAN** | **Rebecca Evans AS, y Gweinidog Cyllid a Llywodraeth Leol** |

Heddiw, rwy’n lansio ymgynghoriad ar gynigion ynghylch cymorth ardrethi annomestig ar gyfer ynni adnewyddadwy.

Mae Llywodraeth Cymru'n mynd ar drywydd ystod o ddiwygiadau yn ystod tymor presennol y Senedd, a fydd yn gwneud newidiadau hanfodol a chadarnhaol i ardrethi annomestig yng Nghymru. Mae'r ymgynghoriad yn nodi ein cynigion ar gyfer eithriad rhag ardrethi ar gyfer peiriannau a pheirianwaith a ddefnyddir i gynhyrchu ynni adnewyddadwy ar y safle a storio trydan ar gyfer cerbydau trydan, a darparu rhyddhad newydd ar gyfer rhwydweithiau gwres carbon isel.

Bwriad y mesurau hyn yw cefnogi uchelgais Llywodraeth Cymru i symud i ffwrdd o ddefnyddio tanwyddau ffosil ac i ddatgarboneiddio gwres. Gan ddibynnu ar ganlyniad yr ymgynghoriad, rydym yn cynnig darparu'r cymorth hwn o 1 Ebrill 2024.

Bydd yr ymgynghoriad yn para am 12 wythnos, a gofynnir am ymatebion erbyn 15 Awst 2023.

# Mae'r ymgynghoriad ar gael yn: [Cymorth trethi ynni adnewyddadwy](https://www.llyw.cymru/cymorth-trethi-ynni-adnewyddadwy)